CELEX: C2005/115/29
Language: et
Date: 2005-05-14 00:00:00
Title: Kohtuasi C-136/05: Euroopa Ühenduste Komisjoni 22. märtsi 2005. aasta hagi Luksemburgi Suurhertsogiriigi vastu

14.5.2005   
            
            
               ET
            
            
               Euroopa Liidu Teataja
            
            
               C 115/16
            
         Euroopa Ühenduste Komisjoni 22. märtsi 2005. aasta hagi Luksemburgi Suurhertsogiriigi vastu
   (Kohtuasi C-136/05)
   (2005/C 115/29)
   Kohtumenetluse keel: prantsuse
   Euroopa Ühenduste Komisjon esitas 22. märtsil 2005 Euroopa Ühenduste Kohtule hagi Luksemburgi Suurhertsogiriigi vastu. Hageja esindajad on Enrico Traversa ja Denis Martin, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tunnistada, et kuna Luksemburgi Suurhertsogiriik ei ole võtnud meetmeid, et täita Euroopa Kohtu 6. märtsi 2003. aasta otsust kohtuasjas C-478/01 patendivoliniku kohustuse kohta valida teenuste osutamise ajal oma asukoht määratud esindaja juures, siis on Luksemburgi Suurhertsogiriik rikkunud EÜ artiklitest 49 ja 10 tulenevaid kohustusi;
            
         
               —
            
            
               jätta kohtukulud Luksemburgi Suurhertsogiriigi kanda.
            
         Õiguslikud alused ja peamised argumendid
   Euroopa Kohus sedastas 6. märtsi 2003. aasta otsuses kohtuasjas C-478/01, et:
   
      “[V]õttes arvesse, et patendivolinik on kohustatud teenuste osutamise ajal valima oma asukoha määratud esindaja juures ning võttes arvesse, et Luksemburgi valitsus ei edastanud teavet 20. juuli 1992. aasta seaduse, millega muudetakse eeskirju patentide kohta, artikli 85 lõike 2 ja 28. detsembri 1998. aasta seaduse, mis reguleerib juurdepääsu elukutsetele käsitöö, äri ja tööstuse valdkondades ja teatud vabakutse esindajate tegevusele, artiklite 19 ja 20 täpsete kohaldamistingimuste kohta, siis on Luksemburgi Suurhertsogiriik rikkunud EÜ artiklitest 49 ja 10 tulenevaid kohustusi.”
   
   EÜ artiklis 228 sätestatud menetluse kohaselt edastas komisjon Luksemburgi Suurhertsogiriigile 19. detsembril 2003 märgukirja, milles ta palus asjaomast liikmesriiki täita temale otsusest kohtuasjas C-478/01 tulenevaid kohustusi, ning andis võimaluse esitada kahe kuu jooksul oma seisukoht.
   Kuna märgukiri jäi vastuseta, edastas komisjon Luksemburgi pädevatele asutustele 9. juuli 2004. aasta kirjaga põhjendatud arvamuse.
   Ka põhjendatud arvamus jäi vastuseta.
   Kuna Luksemburgi pädevad asutused ei vastanud ei komisjoni märgukirjale ega põhjendatud arvamusele, siis on vaieldamatu, et nad ei ole siiani võtnud vajalikke meetmeid, et täita otsust kohtuasjas C-478/01.
   Vastavalt EÜ artikli 228 lõikele 2 määras komisjon oma hagiavalduses asjaomasele liikmesriigile põhisumma ja trahvi, mida ta pidas asjaolusid arvesse võttes sobivaks.
   Antud juhul leiab komisjon, et 9 100 euro suurune trahv vastab rikkumise tõsidusele ja kestusele ning on piisava hoiatava mõjuga.